
		PATVIRTINTA
	                  Biržų rajono savivaldybės 
	                  mero 20    m.                  d.
	                  potvarkiu Nr. 


[bookmark: _Hlk183074182][bookmark: _Hlk183765991]IŠ LAISVĖS ATĖMIMO BAUSMĖS ATLIKIMO VIETŲ PALEIDŽIAMŲ (PALEISTŲ) ASMENŲ SOCIALINĖS INTEGRACIJOS PARTNERIŲ ATRANKOS TVARKOS APRAŠAS

I SKYRIUS
BENDROSIOS NUOSTATOS

1. Iš laisvės atėmimo bausmės atlikimo vietų paleidžiamų (paleistų) asmenų (toliau – Nuteistųjų) socialinės integracijos partnerių atrankos (toliau – Savivaldybė) konkurso organizavimo tvarkos aprašas (toliau – Tvarka) reglamentuoja Nuteistųjų socialinės integracijos partnerių atranką, reikalavimus partneriams ir paraiškoms, paraiškų teikimą, vertinimą, atrankos eigą, partnerio atrinkimą ir kt.
2. Nuteistųjų socialinė integracija – tai atrinktų viešų ar privačių juridinių asmenų teikiamos socialinės integracijos paslaugos, kurios skirtos didinti Nuteistųjų socialinės integracijos ir dalyvavimo darbo rinkoje galimybes. Galimos teikti paslaugos (veiklos) yra tokios, kurios skatina asmens socialinį savarankiškumą ir darbingumą, profesines kompetencijas ir pajėgumo dalyvauti darbo rinkoje atkūrimą ir didinimą (pvz.: asmens socialinių ir kitų paslaugų poreikių vertinimas, individualus ir grupinis motyvavimas, informavimas, konsultavimas, tarpininkavimas, atstovavimas, psichosocialinė pagalba, sociokultūrinės paslaugos (įskaitant kultūrinę edukaciją bei kūrybingumo skatinimą), socialinių įgūdžių ugdymas ir palaikymas, profesinis orientavimas ir konsultavimas, bendrųjų gebėjimų ugdymas, profesinių įgūdžių ugdymas, pagalbą įsidarbinant ir įsidarbinus), palydimoji paslauga. 
3. Tvarka parengta vadovaujantis 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-09 „Plėtoti socialinės integracijos priemones labiausiai pažeidžiamoms grupėms“ aprašu (toliau - Socialinės sutelkties plėtros programos tvarkos aprašas) , patvirtintu Lietuvos Respublikos socialinės apsaugos ir darbo ministro 2022 m. liepos 24 d. įsakymu Nr. A1-490 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-09 „Plėtoti socialinės integracijos priemones labiausiai pažeidžiamoms grupėms“ aprašo patvirtinimo“.
4. Nuteistųjų socialinės integracijos partnerius atrenka komisija (toliau – Komisija). Šios komisijos sudėtį ir nuostatus tvirtina Savivaldybės meras. Komisija sudaroma iš nemažiau kaip                        5 asmenų.  
Savivaldybės administracijos darbuotojas, kuriam pavesta atlikti procedūras, reikalingas Nuteistųjų socialinės integracijos partnerio atrankai Savivaldybėje įvykdyti (toliau – paskirtas darbuotojas), prieš pradėdamas registruoti paraiškas ir tikrinti jų atitiktį formaliesiems reikalavimams, ir Komisijos nariai, prieš gaudami bet kokią su konkursui pateiktų paraiškų vertinimu susijusią informaciją, privalo pasirašyti Konfidencialumo pasižadėjimą užtikrinti konkurso informacijos konfidencialumą, viešai neskelbti ir neplatinti šios informacijos (1 priedas) ir Nešališkumo deklaraciją dėl objektyvių sprendimų priėmimo bei viešųjų ir privačių interesų konflikto vengimo (2 priedas). 
[bookmark: _Hlk183081518]5. Atrinktas partneris dalyvaus Europos socialinio fondo agentūros įgyvendinamame projekte ,,Alternatyvių investicijų detektorius (AID2)“ (toliau – projektas) iš kurio gaus finansavimą tik tuomet kai bus įgyvendintos  numatytos veiklos. Preliminari projekto trukmė nuo 2025 m. sausio                   1 d. iki 2029 m. liepos 31 d.


II SKYRIUS
 REIKALAVIMAI PARTNERIAMS

6. Paskirtas darbuotojas patikrina iki Savivaldybės tinklalapyje paskelbtos datos gautas paraiškas (3 priedas) būti Nuteistųjų socialinės integracijos partneriu projekte ir pareiškėjų atitiktį formaliesiems reikalavimams, t. y. ar:
[bookmark: part_b43ac3a26f4a427193b27dcea266bccb]6.1. paraišką pateikęs pareiškėjas atitinka šiuos bendruosius reikalavimus:
6.1.1. teisinis statusas: viešasis arba privatus juridinis asmuo;
6.1.2. pareiškėjo vadovas, naudos gavėjas, kaip jis apibrėžtas Lietuvos Respublikos pinigų plovimo ir teroristų finansavimo prevencijos įstatymo 2 straipsnio 14 dalyje (toliau – naudos gavėjas), ar savininkas, ūkinės bendrijos tikrasis (-ieji) narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar finansinę apskaitą (toliau – apskaita) tvarkantis asmuo (asmenys), ar kitas (kiti) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, projekto įgyvendinimo plano pateikimo dieną neturi neišnykusio arba nepanaikinto teistumo arba dėl partnerio (-ių) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis dėl neteisėtos veiklos, kenkiančios Lietuvos Respublikos ir (arba) Europos Sąjungos finansiniams interesams, t. y. už dalyvavimą bendrininkų grupėje, organizuotoje grupėje, nusikalstamame susivienijime, jų organizavimą ar vadovavimą jiems, teroristinius ir su teroristine veikla susijusius nusikaltimus ar teroristų finansavimą, vaikų darbą ar kitas su prekyba žmonėmis susijusias nusikalstamas veikas, kyšininkavimą, prekybą poveikiu, papirkimą, piktnaudžiavimą, tarnybos pareigų neatlikimą, sukčiavimą, turto pasisavinimą, turto iššvaistymą, turtinės žalos padarymą apgaule, turto sunaikinimą ar sugadinimą, neteisėtą praturtėjimą, kontrabandą, muitinės apgaulę, neteisėtą disponavimą akcizais apmokestinamomis prekėmis, neteisėtą prekių ar produkcijos neišvežimą iš Lietuvos Respublikos, neteisėtą vertimąsi ūkine, komercine, finansine ar profesine veikla, neteisėtą juridinio asmens veiklą, svetimo prekių ar paslaugų ženklo naudojimą, apgaulingą pareiškimą apie juridinio asmens veiklą, mokesčių nesumokėjimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, skolininko nesąžiningumą, nusikalstamą bankrotą, netikros elektroninės mokėjimo priemonės gaminimą, tikros elektroninės mokėjimo priemonės klastojimą ar neteisėtą disponavimą elektronine mokėjimo priemone arba jos duomenimis, neteisėtą elektroninės mokėjimo priemonės ar jos duomenų panaudojimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą ar aplaidų apskaitos tvarkymą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, netikrų pinigų ar vertybinių popierių pagaminimą, laikymą ar realizavimą, dokumento suklastojimą ar disponavimą suklastotu dokumentu, antspaudo, spaudo ar blanko suklastojimą, dalyvavimą kokioje nors kitoje neteisėtoje veikloje, kenkiančioje Lietuvos Respublikos ir (arba) Europos Sąjungos finansiniams interesams, arba nėra subjektas, kuriam taikomos sankcijos, kaip jis apibrėžtas Lietuvos Respublikos tarptautinių sankcijų įstatymo 2 straipsnio 2 dalyje (netaikoma biudžetinėms įstaigoms ir asmenims, kuriems Lietuvos Respublikos arba Europos Sąjungos teisės aktų nustatyta tvarka taikomas nepriekaištingos reputacijos reikalavimas);
6.1.3. pareiškėjui, kuris yra juridinis asmuo, nėra iškelta byla dėl bankroto arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka (netaikoma biudžetinėms įstaigoms). Partnerio, kuris yra juridinis asmuo, vadovui, naudos 
gavėjui ar savininkui, ūkinės bendrijos tikrajam nariui (-iams) ar mažosios bendrijos atstovui (-ams), turinčiam (-tiems) teisę juridinio asmens vardu sudaryti sandorį, ar apskaitą tvarkančiam asmeniui (asmenims), ar kitam (kitiems) asmeniui (asmenims), turinčiam (-tiems) teisę surašyti ir pasirašyti pareiškėjo apskaitos dokumentus, nėra pradėtas ikiteisminis tyrimas dėl ūkinės ir (arba) ekonominės veiklos;
6.1.4. pareiškėjui projekto įgyvendinimo plano pateikimo dieną nėra taikomas apribojimas (iki 5 metų) neskirti Europos Sąjungos finansinės paramos dėl trečiųjų šalių piliečių nelegalaus įdarbinimo (netaikoma viešiesiems juridiniams asmenims);
6.1.5. pareiškėjas projekto įgyvendinimo plano pateikimo dieną Juridinių asmenų registrui yra pateikęs metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui, netaikoma biudžetinėms įstaigoms);
6.1.6. pareiškėjas projekto įgyvendinimo plano pateikimo dieną galutiniu teismo sprendimu ar galutiniu administraciniu sprendimu nėra pripažintas nevykdančiu pareigų, susijusių su mokesčių ar socialinio draudimo įmokų mokėjimu pagal Lietuvos Respublikos teisės aktus arba pagal kitos valstybės teisės aktus, jei partneris yra užsienyje registruotas juridinis asmuo (netaikoma biudžetinėms įstaigoms, pareiškėjams ir partneriams, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai);
6.1.7 jungtinės veiklos sutarčiai įgyvendinti pareiškėjas turi patvirtinti, kad turi ar pasitelks pakankamus žmogiškuosius ir materialinius išteklius (socialinį darbuotoją, socialinės įtraukties koordinatorių, patalpas, kitą reikalingą įrangą (kompiuteris, telefonas, internetas, transporto priemonė);
6.1.8. pareiškėjo nuostatuose vienas iš tikslų yra teikti socialines paslaugas.
[bookmark: part_f609fe6757e44a9281c1c6fbbf696f36]6.2. paraiška pateikta iki konkurso skelbime nurodytos paskutinės paraiškų pateikimo dienos ir valandos;
[bookmark: part_43a6bdde1e8d4c39bc2456c296ecb773]6.3. paraiška užpildyta lietuvių kalba, kompiuteriu ir pasirašyta pareiškėjo vadovo arba jo įgalioto asmens, turinčio teisę veikti pareiškėjo vardu, nurodant vardą, pavardę bei pareigas, paraiška kartu su visais pridedamais dokumentais pateikta vertinimui vienu elektroniniu laišku, .pdf formatu ar kitu formatu, kurį būtų galima peržiūrėti naudojant Microsoft Office programinę įrangą;
[bookmark: part_6386961ab2824865a828fa0958649271][bookmark: part_29ce4f9a0f4a4ef4a633fab81506bff2]6.4. pareiškėjas pateikė pilnai užpildytą paraiškos formą;
[bookmark: part_324bf063520c4c3cbc739722b64de058][bookmark: part_f559d84d2e334ab8a0ba7ef242f00130]6.5. tas pats pareiškėjas konkursui nėra pateikęs kelių turiniu tapačių paraiškų;
[bookmark: part_45c61da4854d43dca78218015b78b7ca][bookmark: part_69e58dcf14204435be397251e08ba242]7. Paskirtas darbuotojais, nustatęs, kad:
[bookmark: part_8b0e666beeff4926ae8186a745bda189]7.1. tas pats pareiškėjas konkursui pateikė kelias turiniu tapačias paraiškas, Komisijai, teikia vertinti vėliausiai pateiktą paraišką, išskyrus atvejus, kai pareiškėjas ne vėliau kaip paskutinę paraiškų pateikimo dieną raštu informuoja paskirtą darbuotoją, kurią paraišką teikti Komisijai vertinti. Paraišką, kuri buvo pateikta ankščiau, Komisijai siūloma atmesti;
[bookmark: part_45554b400e96443e87eb282fdb77fdd3]7.2. kartu su paraiška nepateikti visi Tvarkos 5.1.2 – 5.1.8 papunkčiuose įvardintus reikalavimus pagrindžiantys dokumentai (arba nepateikti užsienio kalba surašytų dokumentų vertimai į lietuvių kalbą, patvirtinti vertėjo), raštu kreipiasi į Pareiškėją, nurodydamas jam pateikti privalomus dokumentus. Trūkstamus privalomus pateikti dokumentus Pareiškėjo prašoma pateikti vieną kartą.
[bookmark: part_3b1cfdc0599b458cace964c6cb6cadb5]7.3. paraiškos atmetamos ir nevertinamos, jei paraiška ir (ar) Pareiškėjas neatitinka bent vieno iš Tvarkos 5.1 – 5.10  papunkčiuose išvardytų formaliųjų kriterijų, išskyrus netikslumus, iš esmės netrukdančius vertinti paraiškos atitiktį formaliesiems kriterijams (pvz., neteisingas atsiskaitomosios sąskaitos numeris ar kredito įstaigos rekvizitai, paraiškos užpildymo data, rašybos klaidos, netinkamas dokumentų užsienio kalba vertimas (jei paraišką vertinantys asmenys gali suprasti ir įvertinti dokumentų turinį), paraiškos, kitų dokumentų pateikimas kita, nei Aprašo prieduose nustatyta, forma ir pan.). 
[bookmark: part_d288a039215a4a4f8fb62a9a298ae69d]8. Paskirtas darbuotojas, įvertinęs paraiškos (-ų) ir pareiškėjo (-ų) atitiktį formaliesiems kriterijams, paraišką (-as) perduoda Komisijos sekretoriui, pateikia gautos (-ų) paraiškos (-ų) suvestinę, kurioje nurodo informaciją apie paraiškos (-ų) atitiktį Tvarkos 5.1 – 5.10 papunkčiuose nurodytiems formaliesiems kriterijams (atitinka / neatitinka; kokio (kokių) Tvarkos 5.1 – 5.10 papunkčiuose nurodyto (-ų) formaliojo (-iųjų) kriterijaus (-ų) neatitinka, atmetimo priežastis (-ys)), ir susijusius dokumentus.
[bookmark: part_39b1b0ef5fd0428181b4a3fca43d22cd]9. Komisijos sekretorius, Komisijos pirmininko pavedimu, organizuoja Komisijos posėdį. Paskirto darbuotojo siūlymai dėl paraiškos (-ų), neatitinkančios (-ių) formaliojo (-iųjų) kriterijaus (-ų), atmetimo ir susiję dokumentai pateikiami Komisijai. Komisija, įvertinusi Komisijos sekretoriaus pateiktą informaciją, priima protokolinį sprendimą dėl paraiškos (-ų) atitikties formaliesiems kriterijams (atmetimo / neatmetimo), kuriame pateikiami teisinis ir faktinis pagrindas ar kitos sprendimui įtakos turėjusios aplinkybės, motyvai. Jei Komisijos narių balsai priimant sprendimą dėl paraiškos (- ų) atitikties formaliesiems kriterijams (atmetimo / neatmetimo) pasiskirsto po lygiai, Komisijos pirmininko balsas yra lemiamas.
[bookmark: part_ef3c0a7755f446918f77c902c29b392e]10. Komisijos sekretorius apie Komisijos priimtą sprendimą dėl paraiškos atitikties formaliesiems kriterijams atmetimo Pareiškėjo nurodytu elektroniniu pašto adresu informuoja Pareiškėją, kurio paraiška atmesta dėl neatitikties formaliesiems kriterijams, ir pateikia sprendimo kopiją.
11. Atrinktas partneris įgyvendinant projektą turės laikytis Socialinės sutelkties plėtros programos tvarkos aprašo 5 punkte nurodytų  Horizontaliųjų principų ir 6 punkte nustatytų Europos Sąjungos pagrindinių teisių chartijos reikalavimų. 

III SKYRIUS
 KOMISIJOS DARBO EIGA

12. Vertintinas paraiškas Komisijos pirmininkas paskirsto Komisijos nariams.
13. Kiekvieną paraišką įvertina visi komisijos nariai. Kiekviena paraiška vertinama atskirai, užpildant Nuteistųjų socialinės integracijos partnerių projekte atrankos vertinimo anketą (4 priedas) (toliau – paraiškos vertinimo anketa) ir skiriant paraiškai balus pagal paraiškos vertinimo anketoje nurodytus projekto turinio kriterijus ir atitiktį paslaugos teikimo kriterijams. Galimas didžiausias paraiškai skirtinų balų skaičius – 65. Atrenkamas 1 partneris. Privaloma surinkti mažiausia balų suma – 35. Paraiškos, kurios nesurinko 35 balų, atmetamos.
14. Jeigu Komisijai, kyla neaiškumų, trūksta informacijos ir (ar) dokumentų, galinčių turėti esminę įtaką vertinant paraišką, t. y. Komisija dėl informacijos ir (ar) dokumentų stokos negali nuspręsti, kiek skirti balų pagal atitinkamą vertinimo kriterijų, Komisijos sekretorius pareiškėjo nurodytu elektroninio pašto adresu kreipiasi į Pareiškėją su prašymu paaiškinti ir (ar) patikslinti paraiškoje pateiktą informaciją ir (ar) dokumentus, nurodydamas šio prašymo motyvus. Pareiškėjo gali būti prašoma pateikti tik tą informaciją ir (ar) dokumentus, kurių Komisija negali gauti iš Savivaldybės administracijos. Pareiškėjo negali būti prašoma pateikti nepagrįstai daug informacijos ir (ar) dokumentų, kurie nebūtų svarbūs vertinant paraišką. Jeigu pareiškėjas per Komisijos sekretoriaus nustatytą terminą informacijos nepaaiškina ir (ar) nepatikslina, nepateikia prašomų pateikti dokumentų, Komisijos sekretorius apie tai informuoja Komisiją ir nurodo, kodėl Pareiškėjo nepaaiškinta ir (ar) nepatikslinta informacija, nepateikti prašomi pateikti dokumentai turi esminę įtaką vertinant paraišką. Pareiškėjui nepaaiškinus ir (ar) nepatikslinus informacijos, nepateikus prašomų pateikti dokumentų, Komisijos pirmininkas pateikia Komisijai siūlymą tokią paraišką atmesti. Komisija, atsižvelgdama į Komisijos pirmininko siūlymą ir argumentus, pritaria arba nepritaria paraiškos atmetimui.
15. Paraiškos vertinimo anketoje privalo būti pateikiamas išsamus kiekvieno Komisijos nario skirto balo pagrindimas.
16. Komisijos sekretorius, gavęs Komisijos narių užpildytas paraiškų vertinimo anketas, apibendrina Komisijos narių vertinimus, parengdamas paraiškų vertinimo suvestinę, joje nurodydamas kiekvienai paraiškai Komisijos narių skirtų balų vidurkį. 
17. Komisija, įvertinusi Komisijos sekretoriaus paraiškos (-ų) vertinimo suvestinėje pateiktus duomenis ir kitą su paraiškos (-ų), jų vertinimu susijusią informaciją, priima protokolinį sprendimą, kuriame nurodo paraiškos (-ų) tinkamumo ar netinkamumo argumentus ir Savivaldybės merui siūlymą dėl pareiškėjo paskyrimo projekto Nuteistųjų socialinės integracijos partneriu. Savivaldybės meras, atsižvelgdamas į Komisijos siūlymą, ne vėliau kaip iki 2025 m. sausio 31 d., priima sprendimą dėl pareiškėjo paskyrimo Nuteistųjų socialinės integracijos projekte partneriu.
18. Pareiškėjai informuojami apie Savivaldybės mero sprendimą raštu.
19. Pareiškėjas, gavęs informaciją apie skyrimą būti partneriu, pasirašo Partnerio deklaraciją (5 priedas) ir atsiunčia Komisijos sekretoriui.

IV SKYRIUS
 BAIGIAMOSIOS NUOSTATOS
 
[bookmark: part_2c067d8cb1014759b9b6fbc86f4af457]20. Partneriai yra atsakingi už teikiamų dokumentų ir duomenų teisingumą.


[bookmark: part_9cbe4a8efcb847e8b95d31ac4870758c]__________________________
